

„Prin mixtul cu un singur tur, Plahotniuc cedează țara Kremlinului”. Este mesajul pe care lidera PAS l-a transmis în cadrul unei conferințe de presă susținută alături de membrul Biroului Permanent Național al PAS, Sergiu Litvinenco. Acesta a amintit că noua legislație electorală prevede că alegerile în cadrul circumscripțiilor uninominale au loc într-un singur tur de scrutin: „Altfel spus, devine parlamentar persoana care acumulează cel mai mare număr de voturi, indiferent dacă acest număr depășește sau nu 50%”.

„Dacă luăm în considerație rezultatele alegerilor din mun. Chișinău, turul I și II, putem să constatăm cu cifrele pe masă că acest sistem electoral este foarte nociv pentru sistemul democratic din R. Moldova”, a declarat Litvinenco.

UPDATE 15:04 Citește reacția democraților la acuzațiile reprezentanților PAS: Reacția PD la acuzațiile PAS privind „cadoul” lui Plahotniuc pentru Dodon: A fost cel mai transparent exercițiu din istoria RM

„Deși rezultatul turului II denotă că candidatul pro-european a obținut majoritatea voturilor cetățenilor, peste 50%, dacă extrapolăm rezultatele respective, turul I și turul II pe circumscripțiile uninominale constituite în cadrul municipiului Chișinău, vom vedea că aceste voturi nu mai contează, pentru că deși candidatul pro-european a luat 52%, 9 din cele 11 circumscripții vor fi adjudecate de către reprezentanții PSRM. Sunt doar două circumscripții uninominale care ar reveni reprezentanților partidelor pro-europene. Este vorba de suburbii. Dacă le scoatem din ecuație, rezultă că în orașul Chișinău toate cele 9 circumscripții ar fi câștigate de către exponenții PSRM. Locuitorii orașului trebuie să știe că toți parlamentarii vor fi exponenți ai PSRM”, a adăugat juristul PAS.

„Sistemul electoral într-un singur tur este total nereprezentativ, pentru că mandatele obținute nu au nicio legătură cu voturile obținute. Chiar dacă majoritatea cetățenilor mun. Chișinău au votat pentru reprezentanții partidelor pro-europene, 80 la sută din mandate le vor câștiga exponenții PSRM.

Aceste cifre demonstrează foarte clar că PD a creat toate condițiile pentru ca următoarea guvenare să fie preluată de către Partidul Socialiștilor, Igor Dodon, iar odată cu aceasta de către Kremlin. Or în cadrul actualului sistem este foarte posibil ca PSRM să aibă majoritate constituțională. Prin urmare, ne convingem a câta oară că declarațiiel PD cu privire la ireversibilitatea cursului european nu sunt altceva decât povești de adormit copiii”, a mai declarat Sergiu Litvinenco.

„Sistemul într-un singur tur reprezintă un dar al lui Plahotniuc pentru Igor Dodon. [...] Vreau să fie foarte clar, noi respectăm votul cetățeanului, nu spunem că un sistem trebuie să avantajeze o ideologie sau alta, ci spunem că un sistem trebuie să reflecte cât mai aproape dorința cetățeanului. Or rezultatele din mun. Chișinău, în primul tur, demonstrează că voința poporului nu se va traduce în mandate. Dimpotrivă, majoritatea va fi reprezentantă de un număr mai mic în Parlament, și asta este foarte grav”, a declarat lidera PAS, cerând guvernării să anuleze sistemul mixt, pentru că „acesta va conduce la un Parlament nereprezentativ, iar asta poate implica nerecunoașterea alegerilor parlamentare”.

Vezi și: Promo-LEX: Un al doilea tur de scrutin la parlamentare i-ar defavoriza pe socialiști

„O să folosim toate mijloacele posibile pentru a informa instituțiile internaționale, acum cu probe concrete, despre caracterul antidemocratic al sistemului electoral mixt într-un singur tur”, a mai spus Maia Sandu.

„Riscurile sunt foarte mari și vrem să avertizăm încă o dată societatea și partenerii externi. [...] Acest sistem îi dezavantajeză mult pe cetățenii care cred în democrație”, a dăugat ex-ministrul Educației.

Precizăm că ieri asociația Promo-LEX a prezentat rezultatele unei simulări realizate în baza rezultatelor alegerilor locale noi din Chișinău, de unde rezultă că majoritatea circumscripțiilor uninominale din municipiu ar fi câștigate de reprezentanți ai socialiștilor în condițiile în care actualul sistem electoral, modificat în Parlament prin votul socialiștilor și democraților, nu prevede turul doi de scrutin.

Susține AGORA AGORA arată realitatea în care trăim, fără a o distorsiona sau a ascunde adevărul. În fiecare zi îți oferim știri adevărate și echidistante. Susține-ne să îți livrăm conținutul relevant, de care ai nevoie. Durează doar 1 minut. Vreau să susțin Continuă să citești

Dacă tot ai ajuns aici… … vrem să-ți cerem o favoare. Sute de mii de oamenii intră pe AGORA, lună de lună, pentru informație de calitate. Noi credem că toți oamenii merită acces la informație corectă, verificată și explicată. Tocmai din această cauză vrem să păstrăm știrile și articolele pe care le facem accesibile pentru toată lumea. La acest site de știri independent, arătăm zilnic acțiunile celor de la putere și tot ce se întâmplă în țară. Nu avem în spate oligarhi, jurnalismul pe care îl facem este liber de orice părtinire politică. Cu ajutorul tău vom continua să scoatem adevărul la suprafață și vom continua să dezvoltăm proiecte media noi care să inspire. Suntem determinați să asigurăm un jurnalism care să ne ajute pe fiecare dintre noi să înțeleagă mai bine tot ce se întâmplă în jurul nostru și să ne unească atât pe timpuri de criză sau pandemie, cât și în afara ei. Munca noastră nu ar fi posibilă fără cititorii noștri, care ne susțin și ne încurajează. Fiecare contribuție este valoroasă pentru activitatea redacției.

Ia-ți un Abonament și fii alături de AGORA. Durează doar 1 minut. Mulțumim.

Vezi și aceste știri Panică pe o stradă din Bălți după un „experiment”. Câțiva tineri înarmați cu „Kalașnikov” au „răpit” o fată dintr-o stație de așteptare (VIDEO) Țepeș, Ștefan cel Mare sau Lăpușneanu. Moldoveni, despre personalități pe care și le-ar dori președinte Al treilea sondaj care spune că Igor Dodon și Maia Sandu ar urma să lupte în turul doi la prezidențiale